|  |
| --- |
| **КОНСУЛТАЦИОНЕН ДОКУМЕНТ** **по проект на Закон за пътните превозни средства** |
| **1. ОСНОВНА ИНФОРМАЦИЯ ЗА КОНСУЛТАЦИЯТА** |
| 1.1. | Въведение:Министерството на транспорта, информационните технологии и съобщенията организира обществена консултация по предложение за изготвяне на проект на нов Закон за пътните превозни средства.Проектът на Закон за пътните превозни средства е в изпълнение на Програмата за управление на правителството на Република България за периода 2017 - 2021 г., приета с Решение № 447 на Министерския съвет от 2017 г.Съгласно Програмата за управление на правителството на Република България за периода 2017 - 2021 г. действащият Закон за движението по пътищата следва да бъде отменен и да бъдат приети три нови закона – Закон за движението по пътищата, който да урежда правилата и контрола върху движението по пътищата, Закон за пътните превозни средства, който да уреди изискванията към пътните превозни средства и Закон за водачите на моторни превозни средства, който да регламентира изискванията към водачите на моторни превозни средства.Регламентирането в три отделни закона на обществените отношения, които сега са уредени само в Закона за движението по пътищата, ще доведе до ясно разграничаване на функциите и правомощията на органите на Министерството на транспорта, информационните технологии и съобщенията и на Министерството на вътрешните работи.  |
| 1.2. | Цели на консултацията:Обществената консултация се организира, като се канят всички заинтересовани физически и юридически лица да отправят предложения и коментари по проектите на документи, подготвяни в процеса на изработването на законопроекта. Законопроектът ще има за цел:а) подобряване на пътната безопасност и намаляване на пътнотранспортния травматизъм чрез:- усъвършенстване на уредбата на изискванията към пътните превозни средства, на категориите пътни превозни средства и тяхното одобряване, на техническите служби, на регистрацията и отчета на пътните превозни сродства и на периодичните прегледи за проверка на техническата изправност на пътните превозни средства;- регламентиране на дейността на автоморгите и контрола върху дейността им; - регламентиране на реда за извършване на ремонт и техническо обслужване на пътните превозни средства срещу заплащане и контрола върху тази дейност;б) регламентиране на сделките с пътните превозни средства. |
| 1.3. | Консултационен процес:Обществената консултация се открива за 30 дни като стартира на … ноември 2017 г. Консултационният документ и структурата на проекта на Закон за пътните превозни средства са публикувани на Портала за обществени консултации към Министерския съвет и на интернет страницата на МТИТС. Всички заинтересовани страни ще могат да направят коментари и предложения по следните начини:* Портала за обществени консултации: изисква регистрация;
* ел. поща: avto\_a@rta.government.bg;
* адрес: гр. София, ПК 1000, ул. „Ген. Гурко“ № 5; Изпълнителна агенция „Автомобилна администрация“.

Обратна връзка: След приключването на обществената консултация всички получени предложения ще бъдат обобщени в Справка за отразяване на предложенията, която ще бъде публикувана на Портала за обществени консултации и на интернет страницата на МТИТС.  |
| 1.4. | Релевантни документи и нормативни актове:* Закон за движението по пътищата;
* Програма за управление на правителството на Република България за периода 2017 -2021 г., приета с Решение № 447 на Министерския съвет от 2017 г.
 |
| **2. ОПИСАНИЕ НА ПРЕДЛОЖЕНИЕТО**Изготвяне на проект на нов Закон за пътните превозни средства.Една от основните цели на приемането на нов Закон за пътните превозни средства е подобряване на дейността по опазване на живота и здравето на участниците в движението по пътищата. Регламентираните в Закона за движението по пътищата изисквания към пътните превозни средства, категории пътни превозни средства и тяхното одобряване, технически служби, регистрация и отчет на пътните превозни средства и периодични прегледи за проверка на техническата изправност на пътните превозни средства ще бъдат уредени в отделен нов закон, което ще доведе до усъвършенстване на правната уредба. В новия Закон за пътните превозни средства ще бъдат регламентирани и отношения, които не са уредени нормативно или регламентацията им е непълна. Това са сделките с пътните превозни средства, дейността на автоморгите и реда за извършване на ремонт и техническо обслужване на пътните превозни средства срещу заплащане.Приемането на нов закон ще позволи осъществяване на контрол върху автоморгите и върху извършването на ремонт и техническо обслужване на пътните превозни средства срещу заплащане. Приемането на нов Закон за пътните превозни средства цели постигане на положителен ефект върху участниците в движението по пътищата и подобряване работата на компетентните държавни органи, имащи отговорности за осигуряване на безопасността на движението по пътищата.В новия Закон за пътните превозни средства ще се уреждат само посочените правила, като другите, регламентирани към настоящия момент, обществени отношения, свързани с правилата за движение и водачите на моторни превозни средства ще бъдат уредени в други закони. По този начин ще се избегне и необходимостта от изменения и допълнения в Закона за пътните превозни средства, когато се налагат промени по отношение на правилата за движение и водачите. |
| **3. ВЪПРОСИ ЗА ОБСЪЖДАНЕ*** Предложения и становища по предложената структура на Закон за пътните превозни средства.
* Предложения за изменения и допълнения на текстове, свързани с изискванията към пътните превозни средства, административните нарушения и наказания и компетенции на контролните органи от действащия Закон за движението по пътищата, които да бъдат включени в новия Закон за пътните превозни средства.
* Предложения за допълнителни въпроси, които следва да намерят регламентация в бъдещия Закон за пътните превозни средства.
 |
| **4. ДОКУМЕНТИ, СЪПЪТСТВАЩИ КОНСУЛТАЦИЯТА**Проект на структура на нов Закон за пътните превозни средства |